D'n duvel is los
Trögk nao America.

Teks 
Och, d'n duuvel is los, iederien an de kant.
De werrelt ontaardt, 't leupt oet de hand.
't Giet gruwelijk mis, hel en verdoemenis.
Mar ik gaj ni mei, ik blief lekker in bed,
als 't oeit zover keumt, weare de diere gered.
Als d'n groete daag keumt, dan is 't gedoan,
of we motte met zien alle in de wei goan stoan.

't Giet allemoal good vur zolang als 't deurt,
mar d'r keumt enne daag, dan is 't gebeurd.
Dan keumt 't met emmers tegeliek oaver os hin,
dat is d'n daag dat ik beklaag dat ik geboare bin.

Want iederien luupt zich 't veur oet de schoon,
wil van alles steeds mier en van alles nog doon.
't Gojje leave dat smakt, mar 't gewiete dat krakt.
En pestoer goejt doar gear nog enne preak boavenop.
'n Paar minute vur twelf en doarnoa hult 't op.
Allien als ge braaf ziet, zal d'n boet vur ow goan,
of ge blieft mooderziel verloate in de reagen stoan.

't Leave is moei, mar als 't mislukt,
dan hedde gefaald, dan werde geplukt.
En zelfs op 't end gen mins din ow kent.
Want straks giet d'n boet en da mogde ni mei,
al stadde verklied als 'n koe in de wei.
Als d'n groete daag keumt dan is 't te laat,
ien ding is zeker, als 't reagent, dan wuurd iedrien naat.

Limburgish